**5ος ΑΓΩΝΑΣ**

**ΠΑΝΕΛΛΗΝΙΟY ΠΡΩΤΑΘΛΗΜΑΤΟΣ KARTING 2017**

**ΣΥΜΠΛΗΡΩΜΑΤΙΚΟΣ ΚΑΝΟΝΙΣΜΟΣ**

**ΠΙΣΤΑ ΚΑΡΤ “ KARTODROMO ”**

**ΑΦΙΔΝΕΣ**

**Κυριακή 3 Σεπτεμβρίου 2017**

Αριθμός Μητρώου: 101/ 26-07-2017

# Οργάνωση: ΕΛΛΗΝΙΚΗ ΛΕΣΧΗ ΑΥΤΟΚΙΝΗΤΟΥ

**ΔΥΤΙΚΗΣ ΑΤΤΙΚΗΣ**

## ΓΡΑΜΜΑΤΕΙΑ ΤΟΥ ΑΓΩΝΑ

Η Γραμματεία του αγώνα θα λειτουργεί μέχρι την Παρασκευή 26 Αυγούστου 2017 στην οδό Κύπρου 76 Περιστέρι 19:00-22.00, και στα τηλέφωνα 6944531231, 6973018485 και 6944731043. Το Σάββατο και την Κυριακή 2 & 3 Σεπτεμβρίου 2017 θα λειτουργεί στην πίστα με τηλέφωνο 6973018485.

Οι αγωνιζόμενοι πρέπει να βρίσκονται σε συνεχή επαφή με τη Γραμματεία του αγώνα για να παραλαμβάνουν τα Δελτία Πληροφοριών.

## ΑΡΘΡΟ 1 ΟΡΓΑΝΩΣΗ

Μετά από έγκριση της ΟΜΑΕ, η Ελληνική Λέσχη Αυτοκινήτου Δυτικής Αττικής διοργανώνει τον 5ο αγώνα του Πανελληνίου Πρωταθλήματος Karting που θα διεξαχθεί την Κυριακή 3 Σεπτεμβρίου 2017 στην πίστα “Kartodromo” Αφιδνών.

Ο αγώνας θα διεξαχθεί σύμφωνα με τις διατάξεις:

α. Του Εθνικού Αγωνιστικού Κανονισμού (ΕΑΚ) και των παραρτημάτων του.

β. Του Διεθνούς Κανονισμού Καρτ και των παραρτημάτων του.

γ. Της Προκήρυξης Πανελληνίου Πρωταθλήματος Karting.

δ. Του Γενικού Κανονισμού Karting και των παραρτημάτων του.

ε. Του παρόντος Συμπληρωματικού Κανονισμού και των παραρτημάτων του.

### 1.2 ΟΡΓΑΝΩΤΙΚΗ ΕΠΙΤΡΟΠΗ

Πρόεδρος: Φωτεινή Ψαρράκου,

Μέλη: Παπαδόπουλος Νίκος, Πουλιάδης Παντελής, Χρiστακίδης Χρήστος

### 1.3 ΣΤΕΛΕΧΗ ΤΟΥ ΑΓΩΝΑ

|  |  |  |
| --- | --- | --- |
| Πρόεδρος Αγωνοδικών:  |  | Βασιλείου Βασίλης  |
| Αγωνοδίκης:  |   | Δάφνη Κατερίνα |
| Αγωνοδίκης:  |   | Αγγελόπουλος Άγγελος  |
| Αλυτάρχης:  |   | Καγιάφας Στέλιος  |
| Βοηθός Αλυτάρχη:  |   |  |
| Γραμματεία του Αγώνα:  |   | Παπαδοπούλου Όλγα  |
| Επικεφαλής Τεχνικός Έφορος:  |  | Πασχαλίδης Πασχάλης |
| Τεχνικός Έφορος:  |   |  |
| Ιατρός του Αγώνα:  |   | Καρδάτος Α. |
| Υπεύθυνος Σχέσεων με Αγωνιζομένους:  | Αμαξόπουλος Δημήτρης |
| Pit Marshal:  |   | Τσεκούρας Παναγιώτης |
| Έφορος Χρονομέτρησης / Αποτελεσμάτων: |   | sportstiming.gr |
| Υπεύθυνος Parc Fermé:  |   | Μαμάκος Ηλίας |

## Η ΟΜ.Α.Ε., ΕΠ.Α./ΟΜΑΕ, ΤΟ ΑΘΛΗΤΙΚΟ ΣΩΜΑΤΕΙΟ, Η ΟΡΓΑΝΩΤΙΚΗ ΕΠΙΤΡΟΠΗ ΚΑΘΩΣ ΚΑΙ ΟΙ ΟΔΗΓΟΙ ΤΟΥ ΑΓΩΝΑ ΔΕΝ ΦΕΡΟΥΝ ΚΑΜΙΑ ΕΥΘΥΝΗ ΕΝΑΝΤΙ ΤΡΙΤΩΝ ΓΙΑ ΤΥΧΟΝ ΑΤΥΧΗΜΑ ΠΟΥ ΜΠΟΡΕΙ ΝΑ ΣΥΜΒΕΙ ΚΑΤΑ ΤΗΝ ΔΙΑΡΚΕΙΑ ΤΩΝ ΕΠΙΣΗΜΩΝ ΔΟΚΙΜΩΝ ΚΑΙ ΤΟΥ ΑΓΩΝΑ.

**Η ΑΣΤΙΚΗ ΕΥΘΥΝΗ ΒΑΡΥΝΕΙ ΤΗΝ ΑΣΦΑΛΙΣΤΙΚΗ ΕΤΑΙΡΕΙΑ ΜΕ ΤΗΝ ΟΠΟΙΑ ΕΧΕΙ ΣΥΝΑΦΘΕΙ ΣΥΜΒΟΛΑΙΟ ΚΑΛΥΨΗΣ ΚΙΝΔΥΝΩΝ ΑΠΟ ΑΥΤΕΣ ΤΙΣ ΔΡΑΣΤΗΡΙΟΤΗΤΕΣ.**

**ΔΗΛΩΝΩ ΑΚΟΜΗ ΟΤΙ ΓΝΩΡΙΖΩ ΟΤΙ ΤΟ ΑΘΛΗΜΑ ΠΟΥ ΣΥΜΜΕΤΕΧΩ ΕΙΝΑΙ ΕΠΙΚΙΝΔΥΝΟ ΚΑΙ ΟΤΙ ΕΧΩ ΠΛΗΡΗ ΓΝΩΣΗ ΤΩΝ ΚΑΝΟΝΩΝ ΚΑΙ ΚΑΝΟΝΙΣΜΩΝ ΠΟΥ ΕΧΟΥΝ ΕΚΔΟΘΕΙ ΑΠΌ ΤΗΝ ΕΠΑ/ΟΜΑΕ ΠΟΥ ΚΑΛΥΠΤΟΥΝ ΚΑΙ ΕΛΕΓΧΟΥΝ ΤΟΥΣ ΑΓΩΝΕΣ ΚΑΙ ΕΓΓΥΩΜΑΙ ΝΑ ΣΕΒΟΜΑΙ ΑΥΤΟΥΣ ΤΟΥΣ ΚΑΝΟΝΕΣ ΚΑΙ ΚΑΝΟΝΙΣΜΟΥΣ.**

## ΑΡΘΡΟ 2 ΠΕΡΙΓΡΑΦΗ

Οι αγώνες θα διεξαχθούν στην πίστα “KARTODROMO” στις Αφίδνες σε κλειστή διαδρομή μήκους 1.090 μέτρων, κατά την φορά των δεικτών του ρολογιού (ΔΕΞΙΟΣΤΡΟΦΗ) και η χωρητικότητα της καθορίζεται στα 30 καρτ.

**ΑΡΘΡΟ 3 ΚΑΡΤ ΔΕΚΤΑ**

Οι συμμετέχοντες για το **Π.Π.Ε**. θα μπορούν να αγωνιστούν στις ακόλουθες κατηγορίες:

1. **60 ΜΙΝΙ Α & Β**
2. **JUNIOR**
3. **CLUB**

## SENIOR

1. **DD2**
2. **KZ3**
3. **KZ2**

Οι τεχνικές προδιαγραφές, τα βάρη και τα ελαστικά περιγράφονται στον Τεχνικό Κανονισμό Karting 2017. Οι επιτρεπόμενες ηλικίες των αθλητών ανά κατηγορία περιγράφονται στην Προκήρυξη Πανελλήνιου Πρωταθλήματος Karting 2017.

## ΑΡΘΡΟ 4 ΔΗΛΩΣΗ ΣΥΜΜΕΤΟΧΗΣ – ΕΓΓΡΑΦΕΣ

Δικαίωμα συμμετοχής έχει κάθε φυσικό ή νομικό πρόσωπο που έχει εκδώσει Δελτίο Αθλητού του 2017. Για να λάβει μέρος στον αγώνα πρέπει να συμπληρώσει Δήλωση Συμμετοχής στο έντυπο του οργανωτή στην οποία να αναφέρεται απαραίτητα ο αριθμός συμμετοχής του, η κατηγορία καθώς και ο τύπος του καρτ (μάρκα σασί και κινητήρα), ο διαγωνιζόμενος του ο οποίος πρέπει να έχει εκδώσει αγωνιστική άδεια και το αθλητικό του σωματείο. Η υπογραφή της Δήλωσης Συμμετοχής σημαίνει αυτόματα για τον συμμετέχοντα πλήρη αποδοχή και γνώση του Συμπληρωματικού Κανονισμού.

Η δήλωση πρέπει να υποβληθεί μέχρι την Παρασκευή 26 Αυγούστου 2017 και ώρα 21:00 στα γραφεία του Οργανωτή με fax (210-5780157) ή με e-mail (ellada.racingclub@gmail.com) συνοδευόμενη από το προβλεπόμενο για κάθε κατηγορία παράβολο συμμετοχής.

Τα ελαστικά θα πληρωθούν στην πίστα κατά την παραλαβή.

**ΑΡΘΡΟ 5 ΠΑΡΑΒΟΛΟ ΣΥΜΜΕΤΟΧΗΣ – ΑΣΦΑΛΙΣΗ**

Τα παράβολα συμμετοχής ορίζονται για τον μονοήμερο αγώνα ως εξής:

**60 ΜΙΝΙ Α & Β** **130** **€**

**JUNIOR 150 €**

**CLUB 80 €**

## SENIOR 150 €

**DD2 150 € ή 80 € αν ο αθλητής έχει δελτίο Club**

**KZ3 80 €**

**KZ2 150 €**

Η δήλωση συμμετοχής δεν γίνεται δεκτή αν δεν συνοδεύεται από παράβολο συμμετοχής.

## ΑΡΘΡΟ 6 ΕΙΣΟΔΟΣ ΣΤΗΝ ΠΙΣΤΑ

Απαγορεύεται με ποινή που μπορεί να φτάσει μέχρι και αποκλεισμό από τη συνάντηση, η είσοδος στη πίστα χωρίς εντολή του Αλυτάρχη.

Οι αγωνιζόμενοι πρέπει να παραλάβουν από τον Οργανωτή τα διακριτικά τους για οδηγό και μηχανικό. Διακριτικό επίσης θα χορηγηθεί στους υπεύθυνους ομάδας ΚΑΡΤ εφόσον είναι υπεύθυνοι για περισσότερα από ένα καρτ.

## ΑΡΘΡΟ 7 ΚΑΥΣΙΜΟ

Το καύσιμο θα είναι βενζίνη αμόλυβδη 100 οκτανίων εμπορίου. Το επιλεγμένο πρατήριο για την προμήθεια βενζίνης είναι η SHELL στον παράδρομο της Ε.Ο. δίπλα από τα διόδια Αφιδνών (απέναντι από την πίστα). Στο έντυπο τεχνικού ελέγχου είναι υποχρεωτική η αναγραφή του τύπου λαδιού και η αναλογία αυτού %.

## ΑΡΘΡΟ 8 ΕΛΑΣΤΙΚΑ

Μετά την ολοκλήρωση των ελεύθερων δοκιμών και πριν την έξοδο τον αγωνιζομένων από το Parc Ferme θα μαρκαριστούν τα ελαστικά και με αυτά ο κάθε αγωνιζόμενος θα συμμετέχει στις χρονομετρημένες δοκιμές, στα προκριματικά σκέλη και στον τελικό (ή αντίστοιχα για την Club στο Time Attack και στους δυο Τελικούς). Σε κάθε αγώνα επιτρέπεται στον κάθε αγωνιζόμενο ένα σετ ελαστικά σλίκ (υποχρεωτικά) + ένα ελαστικό μπροστινό η πίσω (προαιρετικά) μετά από αίτηση του στους Τεχνικούς Εφόρους και παράδοση του επιπλέον ελαστικού για αλλαγή σε αυτούς. Οι κατηγορίες Club και KZ3 δεν έχουν Parc Ferme ελαστικών.

**ΑΡΘΡΟ 9 ΣΕΙΡΑ ΕΚΚΙΝΗΣΗΣ - ΑΡΙΘΜΟΙ ΣΥΜΜΕΤΟΧΗΣ**

Η σειρά εκκίνησης των κατηγοριών είναι η ακόλουθη:

### 60 MINI Α&Β – JUNIOR – CLUB – SENIOR – DD2 – KZ2 - KZ3

Οι αριθμοί συμμετοχής πρέπει να είναι τοποθετημένοι στις 4 πλευρές του καρτ σε όλη τη διάρκεια της συνάντησης. Οι αριθμοί θα είναι χρώματος μαύρου σε κίτρινο φόντο (σύμφωνα με το άρθρο 14.2 του Γενικού Κανονισμού Karting 2017).

### ΑΡΘΡΟ 10 ΕΝΗΜΕΡΩΣΗ ΑΓΩΝΙΖΟΜΕΝΩΝ (BRIEFING)

Η ενημέρωση αγωνιζομένων και διαγωνιζομένων (concurrent) θα γίνει την Κυριακή 3 Σεπτεμβρίου 2017 στην πίστα. Επιπλέον ενημερώσεις μπορεί να γίνουν αν θεωρηθεί αναγκαίο. Η παρουσία όλων των αγωνιζομένων και των διαγωνιζομένων είναι υποχρεωτική, με ποινή που μπορεί να φτάσει μέχρι και τον αποκλεισμό. Η παρουσία τους θα επιβεβαιώνεται ενυπόγραφα.

### ΑΡΘΡΟ 11 ΕΛΕΥΘΕΡΕΣ ΚΑΙ ΧΡΟΝΟΜΕΤΡΗΜΕΝΕΣ ΔΟΚΙΜΕΣ

**Ελεύθερες δοκιμές** Οι ελεύθερες δοκιμές θα έχουν διάρκεια 10 λεπτών και είναι προαιρετικές. Η χρήση ηλεκτρονικής χρονομέτρησης (σένσορες) είναι υποχρεωτική.

### Χρονομετρημένες δοκιμές

Η χρονομέτρηση θα γίνεται με σύστημα ηλεκτρονικής χρονομέτρησης (σένσορες). Η διάρκεια χρονομέτρησης θα είναι 10 λεπτά. Κάθε αγωνιζόμενος θα πρέπει να χρονομετρηθεί σε ΕΝΑ τουλάχιστον γύρο.

### ΑΡΘΡΟ 12 ΑΓΩΝΕΣ

|  |  |  |  |
| --- | --- | --- | --- |
| **ΚΑΤΗΓΟΡΙΑ** | **ΣΚΕΛΟΣ 1** | **ΣΚΕΛΟΣ 2**  | **ΤΕΛΙΚΟΣ** |
| 60 MINI Α&Β | 8 | 8 | 12 |
| JUNIOR | 10 | 10 | 15 |
| SENIOR | 12 | 12 | 17 |
| DD2 | 12 | 12 | 17 |
| KZ2 | 12 | 12 | 17 |

|  |  |  |
| --- | --- | --- |
| **ΚΑΤΗΓΟΡΙΑ** | **ΤΕΛΙΚΟΣ 1** | **ΤΕΛΙΚΟΣ 2** |
| CLUB | 12 | 12 |
| KZ3 | 12 | 12 |

Στις κατηγορίες 60 Mini A&B, Junior, Senior, DD2 και KZ2 οι χρονομετρημένες δοκιμές καθορίζουν την σειρά εκκίνησης του Προκριματικού Σκέλους 1. Η κατάταξη του Προκριματικού Σκέλους 1 καθορίζει την σειρά εκκίνησης του Προκριματικού Σκέλους 2. Η ενδιάμεση βαθμολογία των δυο Προκριματικών Σκελών καθορίζει την σειρά εκκίνησης του Τελικού. Νικητής ανακηρύσσεται ο πρώτος του Τελικού και παίρνει την σημαία τερματισμού, ενώ οι τρεις πρώτοι του Τελικού παίρνουν τα κύπελλα του αγώνα.

Στις κατηγορίες Club και ΚΖ3 οι χρονομετρημένες δοκιμές καθορίζουν την σειρά εκκίνησης του Τελικού 1. Η κατάταξη του Τελικού 1 καθορίζει την σειρά εκκίνησης του Τελικού 2. Νικητής ανακηρύσσεται ο πρώτος του Τελικού 2 και παίρνει την σημαία τερματισμού, ενώ οι τρεις πρώτοι του Τελικού 2 παίρνουν τα κύπελλα του αγώνα.

### ΑΡΘΡΟ 13 ΤΕΧΝΙΚΟΣ ΕΛΕΓΧΟΣ

Μετά τον διοικητικό έλεγχο θα πρέπει να παραδοθεί στον Τεχνικό Έφορο συμπληρωμένο το Δελτίο Εξακρίβωσης.

Στον τερματισμό θα γίνεται ένας πλήρης και λεπτομερής έλεγχος που μπορεί να προβλέπει μέχρι και την αποσυναρμολόγηση του καρτ:

α. για τα καρτ που έχουν καταταγεί στις τρεις πρώτες θέσεις κάθε κατηγορίας,

β. σε οποιοδήποτε άλλο καρτ, κατά την απόλυτη κρίση των Αγωνοδικών, που ενεργούν αυτεπάγγελτα ή μετά από ένσταση ή μετά από εισήγηση του Αλυτάρχη ή του Επικεφαλής Τεχνικού Εφόρου ή κατόπιν εντολής της EΠΑ

### ΑΡΘΡΟ 14 ΕΝΣΤΑΣΕΙΣ - ΕΦΕΣΕΙΣ

Οι ενστάσεις υποβάλλονται ως εξής:

α. Σχετικά με αντικανονική εγγραφή διαγωνιζομένου το αργότερο μισή ώρα (30’) μετά τη λήξη του ελέγχου εξακρίβωσης.

β. Σχετικά με τεχνικά θέματα το αργότερο δεκαπέντε λεπτά (15’) μετά το τέλος του αγώνα κάθε δοκιμασίας.

γ. Σχετικά με τα αποτελέσματα και τις κατατάξεις μέσα σε δέκα λεπτά (10’) από την ανακοίνωσή των προσωρινών αποτελεσμάτων των διάφορων προσπαθειών ή 15 λεπτών από την ανάρτηση της κατάταξης κάθε τελικού.

Οι ενστάσεις υποβάλλονται, από τον αγωνιζόμενο (ή τον κηδεμόνα του) ή τον διαγωνιζόμενο και μόνο, εγγράφως στον Αλυτάρχη, στον βοηθό του ή αν λείπουν σε έναν από τους αγωνοδίκες και πρέπει να συνοδεύονται από το σχετικό παράβολο. Το ύψος του παράβολου είναι ίσο με το παράβολο της συμμετοχής.

Το παράβολο επιστρέφεται εφόσον η ένσταση γίνει δεκτή. Η ένσταση που γίνεται για τεχνικά θέματα πρέπει να αφορά:

α. κινητήρα (ολικός έλεγχος του κινητήρα με βάση το δελτίο αναγνώρισης)

β. σασί (με βάση το δελτίο αναγνώρισης)

γ. άλλα συγκεκριμένα σημεία ή εξαρτήματα του καρτ

Οι συμμετέχοντες έχουν το δικαίωμα της έφεσης που υποβάλλεται σύμφωνα με τα όσα ορίζει ο Ε. Α. Κ (άρθρο 181 κλπ) και πρέπει να συνοδεύεται από παράβολο όπως προσδιορίζεται στην Εγκύκλιο 3 Καρτ 2017.

### ΑΡΘΡΟ 15 ΑΠΟΝΟΜΗ ΕΠΑΘΛΩΝ

Η τελετή της απονομής επάθλων θα πραγματοποιηθεί στην πίστα σε χρόνο που θα ανακοινωθεί. Στους 3 πρώτους των κατηγοριών 60 ΜΙΝΙ Α, 60 ΜΙΝΙ Β, JUNIOR, CLUB, SENIOR, DD2, KZ3 και KZ2 θα απονεμηθούν κύπελλα αν εκκινήσουν τουλάχιστον 5 αθλητές ανά κατηγορία, στους δύο πρώτους αν εκκινήσουν τουλάχιστον τέσσερις αθλητές ανά κατηγορία και στον πρώτο αν εκκινήσουν τουλάχιστον τρεις αθλητές. Για τις κλάσεις SENIOR MASTER και DD2 MASTER θα απονεμηθούν κύπελλα στον πρώτο της κάθε κλάσης, αν εκκινήσουν τουλάχιστον 3 αθλητές. Σε όλους τους υπόλοιπους αγωνιζόμενους θα απονεμηθούν μετάλλια.